Драйвър се присъединява към морската пехота на САЩ малко след атаките от 11 септември 2001 година. Служи 2 години и 8 месеца, преди да счупи гръдната си кост по време на планинско колоездене. Поради травмата си е пенсиониран малко преди ротата му да замине за войната в Ирак. След напускането на морската пехота, Драйвър учи една година в Университета в Индианаполис, след което се прехвърля в Джулиард, където учи драма. За това време споделя, че е бил приеман като заплашителна и смущава личност от състудентите си и че е изпитвал сериозни трудности да свикне с начин на живот различен от този на военен. В университета среща и бъдещата си съпруга – Джоан Тъкър.